**Pielikums Nr.4**

**nolikumam ar ID Nr. RTU-2017/122**

**Iepirkuma līgums Nr.01J02-1/\_\_\_\_\_\_**

**PROJEKTS**

**Rīgas Tehniskā universitāte**, izglītības iestādes reģistrācijas Nr.3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014. gada 23. oktobra likumu “Par Rīgas Tehniskās universitātes Satversmi”) un rektora 2015. gada 3. februāra rīkojumu Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem”, rīkojas finanšu prorektors Ingars Eriņš, turpmāk – Pasūtītājs, no vienas puses, un

**“\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_, kuras vārdā un interesēs, pamatojoties uz Statūtiem, darbojas tās \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Piegādātājs, no otras puses,

abi kopā saukti Puses, bet katrs atsevišķi saukti arī kā Puse, saskaņā ar konkursa **“Zinātniskās aparatūras un aprīkojuma iegāde RTU augstas veiktspējas skaitļošanas centram: augstas veiktspējas skaitļošanas klastera uzlabojumi”**, ar identifikācijas Nr. RTU-2017/122, rezultātiem, bez maldības, viltus un spaidiem noslēdz šādu līgumu, turpmāk – Līgums, par turpmāk minēto:

1. **Definīcijas**
   1. **Akts -** pieņemšanas nodošanas akts, kas apliecina, ka Prece vai kāda tās daļa ir Piegādāta, ir veikta instruktāža saskaņā ar Līguma noteikumiem vai tiek konstatēti Defekti.
   2. **Defekti –** Piegādes, Preces apjomu vai kvalitātes neatbilstība Latvijas Republikas normatīvajiem aktiem, Tehniskajam piedāvājumam vai Līgumam.
   3. **Iepirkums** – atklāts konkurss “Zinātniskās aparatūras un aprīkojuma iegāde RTU augstas veiktspējas skaitļošanas centram: augstas veiktspējas skaitļošanas klastera uzlabojumi” ar identifikācijas Nr. RTU-2017/122.
   4. **Līgums –** šis līgums ar visiem tā pielikumiem, iespējamajiem papildinājumiem un grozījumiem**.**
   5. **Līguma summa –** maksimāli iespējamā maksa par Preču Piegādi Līgumā noteiktajā kārtībā un apmērā bez PVN.
   6. **Nolikums** – Iepirkuma procedūras nolikums ar visiem tā pielikumiem, papildinājumiem, precizējumiem un grozījumiem.
   7. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi, pieņems vai nodos Preci.
   8. **Prece -** zinātniskās aparatūras un aprīkojuma iegāde Pasūtītāja augstas veiktspējas skaitļošanas centram: augstas veiktspējas skaitļošanas klastera uzlabojumi atbilstošu Iepirkuma Tehniskajai specifikācijai un Piegādātāja Tehniskajam piedāvājumam (Pielikums Nr.1).
   9. **Piegāde** - Preces piegāde saskaņā ar Līguma noteikumiem.
   10. **Pavadzīme -** normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
   11. **PVN –** pievienotās vērtības nodoklis.
   12. **Projekts:** Eiropas Savienības fonda projekta “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās”, Vienošanās Nr.1.1.1.4/17/I/004, īstenošanas ietvaros.
   13. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi**.**
2. **Līguma priekšmets**
   1. Pasūtītājs pasūta, bet Piegādātājs par Līgumā minēto samaksu piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kartībā un apmērā.
   2. Prece tiek piegādāta atbilstoši Piegādātāja Iepirkumā iesniegtam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), Līguma noteikumiem un Latvijas Republikas normatīvajiem aktiem.
   3. Piegādātājs garantē, ka Prece atbilst valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai (Preces marķējums, pievienotā instrukcija, uzglabāšanas noteikumi u.tml.), kā arī garantē, ka tiks piegādātas jaunas, nelietotas Preces orģināliepakojumā.
3. **Līguma summa un norēķinu kārtība**
   1. Līguma summa par Preci un tās Piegādi ir **\_\_\_\_\_\_ EUR** *(\_\_\_\_\_\_\_\_\_\_\_\_\_\_)* bez PVN. Līguma summa visā Līguma darbības laikā nevar tikt pārsniegta. Līguma summas finansēšanas avots ir:

3.1.1.

|  |  |
| --- | --- |
| Projekts | Eiropas Savienības fonda projekta “Rīgas Tehniskās universitātes Inženierzinātņu un viedo tehnoloģiju centra infrastruktūras attīstība Viedās specializācijas jomās” |
| Vienošanās numurs | 1.1.1.4/17/I/004 |
| Konta numurs | LV31TREL913017618700B |

* 1. Papildus Līguma summai Pasūtītājs maksā Piegādātājam PVN atbilstoši Latvijas Republikas normatīvajos aktos noteiktajam.
  2. Ja Piegādātājs ir pieprasījis avansu, tad avanss Piegādātājam ne vairāk kā 20% (divdesmit procentu) apmērā, kas ir **EUR** **\_\_\_\_\_\_\_\_\_\_\_** (*summa vārdiem*) bez PVN, no Līguma summas tiek izmaksāts 30 (trīsdesmit) dienu laikā no avansa rēķina un Līguma 10.3 punktā noteiktās garantijas saņemšanas dienas. Piegādātājam rēķins par avansu Pasūtītājam jāiesniedz 3 (trīs) darba dienu laikā no Līguma parakstīšanas dienas.
  3. Atlikušo Līguma summas daļu \_\_\_\_\_\_\_\_\_\_\_\_\_\_\_\_\_\_\_ EUR bez PVN Pasūtītājs samaksā 30 (trīsdesmit) dienu laikā pēc Pavadzīmes un Akta parakstīšanas, pārskaitot naudu uz Piegādātāja bankas kontu.
  4. Piegādātāja Finanšu piedāvājumā (Pielikums Nr.2) iekļautās vienību cenas ir nemainīgas visā Līguma darbības laikā. Pasūtītājs maksā Piegādātājam tikai par faktiski Piegādāto Preci, bet ne vairāk kā 3.1. un 3.2.punktā noteikto summu.
  5. Piegādātājs Preču Piegādi Pasūtītāja Pārstāvja norādītajā telpā veic uz sava rēķina un par to Pasūtītājam nav jāmaksā.
  6. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
  7. Piegādātājs, sagatavojot Pavadzīmi, tajā iekļauj informāciju ar pilnu Iepirkuma nosaukumu un identifikācijas numuru, Līguma datumu un numuru, Projekta Vienošanās numuru. Ja Piegādātājs nav iekļāvis šajā Līguma punktā noteikto informāciju Pavadzīmē, Pasūtītājam ir tiesības prasīt Piegādātājam veikt atbilstošas korekcijas Pavadzīmē un līdz brīdim, kamēr Piegādātājs nav novērsis nepilnības – neapmaksāt Piegādātājam pienākošos summu.

1. **Preces piegādes noteikumi un termiņi**
   1. Piegādātājs Preces Piegādi veic **ne vēlāk kā 3 (trīs) mēnešu laikā** no Līguma parakstīšanas dienas, Preču piegādi iepriekš saskaņojot ar Pasūtītāju.
   2. **Preces Piegādes adrese ir:** Ķīpsalas iela 6B, Rīga.
   3. Ne vēlāk kā 5 (piecas) darba dienas pirms attiecīgas Preces vai Preces daļas Piegādes Piegādātājam ir pienākums saskaņot ar Pasūtītāju Preces piegādes laiku.
   4. Preču piegādes adreses maiņas gadījumā Pasūtītājs piegādātāju informē 10 (desmit) darba dienas iepriekš.
2. **Preces testēšana, instruktāža un Preces piegādes, nodošanas – pieņemšanas kārtība**
   1. Piegādātājs Preces Pasūtītājam piegādā kopā ar dokumentāciju, kas satur Preces raksturojumu, īpašības un uzglabāšanas un lietošanas noteikumus (angļu un/vai latviešu valodā). Preces atbilstību Pavadzīmē norādītajam Pasūtītājs apstiprina ar savu parakstu uz Pavadzīmes. Preces piegāde Pasūtītājam tiek fiksēta ar Pavadzīmi, kuru paraksta abu Pušu pārstāvji. Pie Preces piegādes tiek pārbaudīts tās sortiments un daudzums. Preces nodošanai un pieņemšanai tiek izveidota pieņemšanas komisija, kurā no Pasūtītāja puses piedalās ne mazāk kā trīs pārstāvji.
   2. Kad Piegādātājs Pasūtītājam Preci ir piegādājis, Pušu pilnvarotie pārstāvji organizē kopīgu Preces testēšanu atbilstoši Iepirkuma dokumentācijā norādītajam. No Pasūtītāja puses Preces testēšanā piedalās vismaz trīs darbinieki.
   3. Visi testēšanas rezultāti tiek dokumentēti. Ja testēšanas laikā atklājas kļūdas, Defekti vai citas neatbilstības Iepirkuma tehniskās specifikācijas prasībām vai Piegādātāja piedāvājumam, tie tiek fiksēti Aktā un Puses vienojas par atkārtotu testēšanas laiku, bet, ja Puses nespēj vienoties, Piegādātājam atkārtotu Preces testēšanu ir jāveic 5 (piecu) darba dienu laikā, skaitot no pirmās testēšanas dienas.
   4. Ja pēc atkārtotas Preces testēšanas netiek nodrošinātas Tehniskajā specifikācijā un Piegādātāja Iepirkumā iesniegtajā piedāvājumā noteiktās Preces tehniskās prasības, Pasūtītājs ir tiesīgs izmantot Līguma saistību izpildes garantiju un vienpusēji izbeigt Līgumu, atgriežot Preci Piegādātājam.
   5. Pasūtītāja darbinieku instruktāžu darbam ar Preci Piegādātājs nodrošina laikā no Preču piegādes brīža līdz Akta abpusējai parakstīšanai, instruktāžas norises laiku iepriekš saskaņojot ar Pasūtītāju.
   6. Pēc Pasūtītāja darbinieku instruktāžas Piegādātājs iesniedz Pasūtītājam no Piegādātāja puses parakstītu Aktu 2 (divos) eksemplāros.
3. **Pilnvarotās personas līguma izpildē**
   1. Pilnvarotā persona Līguma izpildē no Pasūtītāja puses ir\_\_\_\_\_\_\_\_\_\_, tālr.: \_\_\_\_\_, Mob.: \_\_\_\_\_, e-pasts:.
   2. Pasūtītāja pilnvarotajai personai ir noteikti šādi pienākumi:
      1. kontrolēt Līguma izpildi atbilstoši Līguma noteikumiem;
      2. izveidot Līgumā paredzētās testēšanas un pieņemšanas komisijas, piedalīties Preces testēšanā, sastādīt nepieciešamos aktus un tos parakstīt;
      3. izskatīt un parakstīt Izpildītāja iesniegtās Pavadzīmes;
      4. saskaņot ar Piegādātāju piegādes laiku un piegādes apjomus.
   3. Līguma izpildē pilnvarotā persona no Piegādātāja puses ir\_\_\_\_\_\_\_\_\_
   4. Piegādātāja pilnvarotajai personai ir noteikti šādi pienākumi:
      1. saskaņot ar Pasūtītāju piegādes laiku un piegādes apjomus;
      2. piedalīties Preces testēšanā, parakstīt testēšanas aktu;
      3. parakstīt Pasūtītājam Aktu, rēķinu un/vai Pavadzīmi.
4. **Pasūtītāja tiesības un pienākumi**
   1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
   2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   3. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
5. **Piegādātāja tiesības, pienākumi un garantijas**
   1. Piegādātājam Preču Piegāde jāveic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā it kā pats būtu pildījis attiecīgo Līguma daļu.
   2. Piegādājot Preci, Piegādātājam ir jāievēro Līguma noteikumi un Pārstāvja tiešie norādījumi un prasības.
   3. Preces Piegādi mācību auditorijās jāveic, netraucējot mācību procesu.
   4. Parakstot šo Līgumu Piegādātājs piešķir tiesības Pasūtītājam lietot Preci bez ierobežojuma, t.sk. bez termiņa ierobežojuma un papildus licenču maksas.
   5. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
   6. Piegādātājs garantē Preces kvalitāti un atbilstību Iepirkuma tehniskajai specifikācijai.
6. **Preces garantijas nosacījumi**
   1. Precei garantija ir \_\_\_\_ (\_\_\_\_\_\_\_\_\_\_) no Akta abpusējas parakstīšanas brīža.
   2. Ja tiek konstatēta Preces Līguma noteikumiem neatbilstoša darbība, Pasūtītājs piesaka Defektu, izmantojot e-pastu \_\_\_\_\_\_\_\_, web-portālu\_\_\_\_\_\_\_ vai pa telefonu \_\_\_\_\_\_\_. Piegādātājs akceptē pieteikumu 4 (četru) stundu laikā.
   3. Pēc pieteikuma reģistrācijas Piegādātāja speciālists sazinās ar Pasūtītāja pilnvarotu personu, lai precizētu papildus informāciju Defekta identificēšanai vai iekārtu diagnostikai. Pēc Preces diagnostikas Piegādātāja speciālisti nodod Pasūtītājam slēdzienu par Defektu un to risinājumu ne vēlāk ka 1 (vienas) darba dienas laikā no problēmu pieteikuma brīža.
   4. Precei tiek nodrošināta bojāto elementu nomaiņa Pušu saskaņotā termiņā. Gadījumā, ja Puses nespēj vienoties par bojāto elementu nomaiņas termiņu, bojātie elementi jānomaina 5 (piecu) darba dienu laikā no Defekta pieteikuma brīža.
   5. Precei tiek nodrošināta tehniskā palīdzība darba dienās no plkst.8:00-18:00, visus remontdarbus un bojāto elementu nomaiņu garantijas laikā un citus izdevumus, kas saistīti ar šajā punktā minētā uzdevuma izpildi, Piegādātājs veic par saviem līdzekļiem.
   6. Transporta, kā arī citus izdevumus, veicot garantijas apkopi, sedz Piegādātājs.
7. **Nodrošinājumi**
   1. **Pirmā pieprasījuma līguma saistību izpildes garantija (līguma nodrošinājums)**:
      1. Piegādātājs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam neatsaucamu pirmā pieprasījuma Līguma saistību izpildes garantiju 10% (desmit procentu) apmērā no Līguma summas saskaņā ar Nolikumu. Līguma nodrošinājums ir attiecināms uz visu Līguma darbības periodu.
      2. gadījumā, ja Piegādātājs nepilda Līguma un/vai Defektu novēršanas termiņu vai nepilda pilnībā vai daļēji citas ar Līgumu uzņemtās saistības, neatlīdzina Pasūtītājam radušos tiešos zaudējumus vai neveic kādus citus Pasūtītājam piekrītošus maksājumus vai Līgums tiek izbeigts Piegādātāja vainas dēļ, Pasūtītājam ir tiesības izmantot pilnībā vai daļēji no Piegādātāja saņemto Līguma saistību izpildes garantiju, izvērtējot pieļautā pārkāpuma būtiskumu.
      3. Līguma saistību izpildes garantija ir spēkā līdz Līguma saistību izpildei un tiek atgriezta Piegādātājam 5 (piecu) darba dienu laikā pēc Akta parakstīšanas par Līguma izpildi.
      4. Piegādātājam ir pienākums savlaicīgi, bet ne vēlāk kā 10 (desmit) darba dienas pirms Līguma saistību izpildes garantijas termiņa beigām, iesniegt Pasūtītājam tās pagarinājumu. Savukārt, gadījumā, ja Piegādātājs noteiktajā termiņā nav iesniedzis Pasūtītājam Līguma saistību izpildes garantijas pagarinājumu, Pasūtītājam ir tiesības izmantot spēkā esošo Līguma saistību izpildes garantiju, kā arī neveikt Līgumā noteiktos maksājumus līdz attiecīgā pagarinājuma iesniegšanai.
   2. **Pirmā pieprasījuma garantijas laika saistību izpildes garantija:**
      1. Piegādātājam ir pienākums iesniegt Pasūtītājam neatsaucamu pirmā pieprasījuma garantijas laika saistību izpildes garantiju 5% (pieci procenti) apmērā no Līguma summas ne vēlāk kā 10 (desmit) darba dienu laikā, skaitot no Akta parakstīšanas dienas.
      2. Pasūtītājam ir tiesības izmantot garantijas laika saistību izpildes garantiju, ja Piegādātājs neievēro Līguma noteikumus vai nenovērš Defektus Līgumā noteiktajā kārtībā.
      3. Garantijas laika saistību izpildes garantija ir spēkā visu garantijas termiņu un tiek atgriezta Piegādātājam 5 (piecu) darba dienu laikā pēc garantijas termiņa beigām.
   3. **Pirmā pieprasījuma avansa atmaksas garantija:**
      1. Piegādātājs 10 (desmit) darba dienu laikā no Līguma 3.3.punktā minētā avansa pieprasīšanas dienas iesniedz Pasūtītājam pirmā pieprasījuma Avansa atmaksas garantiju 100% (simts procenti) apmērā no pieprasītās avansa summas, kas atbilst Nolikuma prasībām.
      2. Ja Līgums tiek izbeigts pirms termiņa, neveicot Preces Piegādi pilnā apmērā un attiecīgi proporcionāli nedzēšot saņemto avansa maksājumu, Pasūtītājam ir tiesības pilnībā vai daļēji izmantot no Piegādātāja saņemto Avansa atmaksas garantiju.
      3. Piegādātājam ir pienākums savlaicīgi, bet ne vēlāk kā 10 (desmit) darba dienas pirms termiņa beigām, iesniegt Pasūtītājam Avansa atmaksas garantijas pagarinājumu. Savukārt, gadījumā, ja Piegādātājs nav iesniedzis Pasūtītājam Avansa atmaksas garantijas pagarinājumu, Pasūtītājam ir tiesības izmantot Avansa atmaksas garantiju, kā arī neveikt Līgumā noteiktos maksājumus līdz attiecīgās garantijas pagarinājuma iesniegšanai.
8. **Iepirkuma līguma izpildē iesaistītā personāla nomaiņa**
   1. Iepirkuma līguma izpildē iesaistītā personāla nomaiņa notiek saskaņā ar Publisko iepirkumu likuma 62.pantā noteikto kārtību.
   2. Pasūtītājs pieņem lēmumu atļaut vai atteikt personāla nomaiņu vai jauna personāla iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Pasūtītājs šo lēmumu Piegādātājam paziņo rakstveidā.
9. **Nepārvarama vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma spēkā stāšanās un kurus nevarēja iepriekš ne paredzēt, ne novērst.
   2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu zināšanas dienas) par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
   3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
10. **Pušu atbildība**
    1. Par katru nokavēto Preces Piegādes, Defektu novēršanas dienu, pamatojoties uz Līgumu pienākošos naudas summas samaksas dienu, Piegādātājs maksā Pasūtītājam līgumsodu 0,5% (piecas desmit daļas procenta) apmērā no Līguma summas, bet ne vairāk par 10% (desmit procenti) no Līguma summas.
    2. Ja Pasūtītājs Līguma paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,5% (piecas desmit daļas procenta) apmērā no laikā nesamaksātās summas par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
    3. Līgumsoda samaksa neatbrīvo Puses no to saistību pilnīgas izpildes.
    4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam iepriekš rakstveidā brīdinot Piegādātāju ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
    5. Puses savstarpēji ir atbildīgas par līgumsaistību pārkāpšanu vai zaudējumu radīšanu otrai Pusei. Līdzējs, kas vainīgs Līguma saistību pārkāpšanā vai zaudējumu radīšanā, atlīdzina otram Līdzējam radītos zaudējumus.
    6. Ja Piegādātājs 20 (divdesmit) darba dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu savas tiesības nav izmantojis, Puses vienojas, ka šādā gadījumā Piegādātājs ir atteicies no attiecīgā līgumsoda un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
11. **Konfidencialitāte**

14.1. Puses apņemas ievērot konfidencialitāti savstarpējās attiecībās, tajā skaitā:

14.1.1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;

14.1.2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.

14.1.3. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.

* 1. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
  2. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.

1. **Līguma darbības termiņš un tā grozīšanas, papildināšanas un izbeigšanas kārtība**

15.1. Līgums stāsies spēkā pēc Līguma saistību izpildes garantijas (paraugs Nolikuma 7.pielikumā) iesniegšanas un ir spēkā līdz Līdzēju saistību pilnīgai izpildei. Ja šajā punktā minētais dokuments netiks iesniegts 10 (desmit) darba dienu laikā pēc Līguma parakstīšanas, Līgums nestāsies spēkā un ir uzskatāms, ka Piegādātājs atteicies slēgt Līgumu. Šajā gadījumā Līgums var tikt slēgts ar pretendentu, kurš piedāvājis nākamo zemāko cenu, pirms tam Publisko iepirkumu likuma noteiktajā kārtībā pārbaudot, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt Līgumu.

* 1. Visi Līguma grozījumi un papildinājumi ir spēkā tikai tādā gadījumā, ja tie ir rakstiski un abu Līdzēju pilnvaroto pārstāvju parakstīti un tie ir saskaņā ar Publisko iepirkumu likuma 61. pantu.
  2. Līdzēji var izbeigt Līgumu pirms termiņa tikai savstarpēji rakstiski vienojoties.
  3. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 15 (piecpadsmit) darba dienas pirms izbeigšanas.
  4. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
  5. Jebkurā Līguma izbeigšanas gadījumā Pasūtītājs apņemas 30 (trīsdesmit) darba dienu laikā no tā izbeigšanas brīža atdot Piegādātājam visus saņemto un neapmaksāto Preci vai veikt pilnīgu samaksu par faktiski piegādāto un pieņemto Preci, kā arī nokārtot visas citas saistības pret Piegādātāju.
  6. Jebkurā Līguma izbeigšanas gadījumā Piegādātājs apņemas izpildīt visas saistības, kas radušās līdz Līguma izbeigšanas brīdim.
  7. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Iepirkumā tehniskajā piedāvājumā norādītos materiālus, izstrādājumus, programmatūru un iekārtas ar ekvivalentiem materiāliem, izstrādājumiem, programmatūru vai iekārtām, ja to piedāvātā cena nepārsniedz sākotnējā piedāvājumā norādīto un:
     1. tie vairs netiek ražoti un to tehniskie un kvalitātes rādītāji funkcionāli ir tādi paši vai labāki kā Līgumā norādītajiem materiāliem, izstrādājumiem, programmatūrai un iekārtām un nodrošina to pašu funkciju, vai
     2. pēc Līguma noslēgšanas ražotāji Precēm ir raduši inovatīvus risinājumus, par kuriem Pusēm objektīvu apsvērumu dēļ nebija zināms Līguma noslēgšanas brīdī vai arī to piedāvāšana nebija iespējama Iepirkuma norises laikā, vai arī tirgū pieejama Pasūtītāja norādītās programmatūras jaunāka versija, kura ir ekvivalenta tehniskajā specifikācijā prasītajai, vienlaikus piedāvājot Pasūtītājam plašākus risinājumus, un Piegādātājs to ir gatavs piegādāt par ne lielāku cenu, kā tā piedāvājumā norādīto.
  8. Lai izmantotu Līguma 15.7.punktā noteiktās tiesības, Piegādātājs ne vēlāk kā vismaz 15 (piecpadsmit) darba dienas pirms Līguma 4.1.punktā noteiktā termiņa  Pasūtītājam iesniedz informāciju par piedāvāto Preci, no kuras Pasūtītājs var pārliecināties, ka piedāvātā Prece atbilst sākotnējai tehniskajai specifikācijai, kā arī 15.7.1.punkta gadījumā attiecīgā ražotāja vai ražotāja pilnvarotā pārstāvja (iesniedzot pilnvarojumu apliecinošu dokumentu) apliecinājumu par konkrēta produkta ražošanas pārtraukšanu.
  9. Pēc 15.8.punktā norādītās informācijas saņemšanas Pasūtītājs izvērtē šīs  informācijas atbilstību  15.7.punkta nosacījumiem. Ja Pasūtītājs piekrīt grozījumu veikšanai, minētie dokumenti tiek pievienoti Līgumam kā Līguma pielikumi un uz to pamata tiek sagatavots Līguma grozījumu protokols, kas kļūst par neatņemamu Līguma sastāvdaļu. Šādā gadījumā Piegādātājam Līguma 13.1.punktā noteiktais līgumsods netiek piemērots un Puses ir tiesīgas vienoties par Līguma termiņa pagarinājumu, kas ir nepieciešams Preces piegādei. Šis termiņš aprēķināms, ņemot vērā brīdi, kad aizvietošanas nepieciešamība tiek konstatēta, un pagarinot Līguma termiņu proporcionāli laikam, kas jau pagājis kopš Līguma noslēgšanas brīža.
  10. Līguma 15.7.punktā pielīgto tiesību Puses apņemas izmantot ar mērķi Pasūtītājam iegūt iespēju ilgtermiņā gūt labumu no Preces attīstības un tā nevar tikt izmantota ar mērķi ierobežot patiesas un godīgas konkurences principus.

1. **Nobeiguma nosacījumi**

16.1. Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.

* 1. Pusēm ir jāinformē vienam otra nedēļas laikā par savu rekvizītu (nosaukuma, adreses, norēķinu rekvizītu un tml.) maiņu rakstiski, apstiprinot ar parakstu.
  2. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši LR normatīvo aktu prasībām.
  3. Līgums sastādīts latviešu valodā, divos eksemplāros, uz \_\_\_\_\_\_\_\_\_\_\_\_\_\_\_ lapām. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
  4. Visos citos jautājumos, ko neregulē Līguma noteikumi, Puses ievēro spēkā esošajos Latvijas Republikas normatīvajos aktos noteikto kārtību.
  5. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to pildīt.
  6. Līgumam pievienoti šādi pielikumi:
     1. Pielikums Nr.1 –Tehniskās specifikācijas un Tehniskā piedāvājuma kopija;
     2. Pielikums Nr.2 - Finanšu piedāvājuma kopija;
     3. Pielikums Nr.3- Akta veidlapa.

1. **Pušu rekvizīti un paraksti**

|  |  |
| --- | --- |
| **Pasūtītājs:** | **Piegādātājs:** |

Līguma pielikums Nr. 3

**Akta veidlapa**

201\_. gada \_\_\_. \_\_\_\_ līgumam Nr. \_\_\_\_\_\_\_

Rīgā

201\_.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_ līgumu Nr. \_\_\_\_\_\_\_ (turpmāk saukts – Līgums) par \_\_\_\_\_\_\_\_\_\_\_\_\_\_\_\_\_ (turpmāk - iekārtas) piegādi, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_rezultātiem, piedaloties:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, …… , tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar līguma \_\_\_ punktiem, turpmāk tekstā saukts- Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk - saukts Piegādātājs, no otras puses, tiek sagatavots šāds nodošanas- pieņemšanas akts.

Nodošanas- pieņemšanas akts sagatavots par to, ka:

Piegādātājs, atbilstoši Līgumam, nodod un Pasūtītājs pieņem šādas Iekārtas (\_\_. iepirkuma priekšmeta daļa) –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurā ietilpst:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Priekšmeta nosaukums* | *Piedāvāts.* | *Piegādāts.* |
|  |  |  |

1. Piegādātājs iekārtas kopā ar to uzglabāšanas noteikumiem un lietošanas instrukcijām latviešu/angļu valodā ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, \_\_\_\_\_\_\_.
2. Nodošanas- pieņemšanas aktam ir pievienota Iekārtu piegādes apliecinoša dokumenta - pavadzīme Nr.\_\_\_\_\_\_\_\_\_\_\_\_\_ kopija
3. Ar nodošanas- pieņemšanas akta abpusēju parakstīšanu Pasūtītājs un Piegādātājs apliecina, ka Līgumā noteiktās Iekārtu piegādes, t.sk. testēšana un instruktāža ir veiktas Līgumā noteiktā apjomā, termiņā un pienācīgā kvalitātē .
4. Pasūtītājam nav iebildumu par piegādāto Iekārtu kvalitāti un Piegādātāja Līgumā noteikto saistību izpildi.
5. Kopējā Līguma summa par Līgumā noteikto iekārtu iegādi ir EUR \_\_\_\_\_\_\_\_\_\_\_\_(neieskaitot PVN). Ņemot vērā Pasūtītāja atbilstoši Līgumam Piegādātājam veikto avansa maksājumu \_\_\_\_% no Līguma summas apmērā – \_\_\_\_\_\_\_\_\_\_\_\_\_ (neieskaitot PVN), atlikusī Līguma summas daļa, ko Pasūtītājs samaksā Piegādātājam 30 dienu laikā pēc šī preču Nodošanas – pieņemšanas akta abpusējas parakstīšanas un atbilstoša Piegādātāja rēķina saņemšanas dienas, ir EUR \_\_\_\_\_\_ (neieskaitot PVN).
6. Piegādātājs \_\_\_.\_\_\_\_.2018. veicis šādu Pasūtītāja lietotāju instruktāžu darbam ar iekārtu un tās piederumiem cilvēkiem:
   1. \_\_\_\_\_\_\_\_\_\_\_\_ (vārds, uzvārds)
   2. \_\_\_\_\_\_\_\_\_\_\_\_\_(vārds, uzvārds)
   3. \_\_\_\_\_\_\_\_\_\_\_\_\_(vārds, uzvārds)
7. Nodošanas - pieņemšanas akts par līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Piegādātāja.

Iekārtu nodeva Iekārtu pieņēma

PIEGADĀTĀJA PASŪTĪTĀJA

Pārstāvis Pārstāvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_